ดูใจหมาที่บ้าน ดูใจหมาที่คลินิกหมอ
พอแก่ตัว หมามักประสบปัญหาเรื่องข้อและกล้ามเนื้อ จนพาลหงุดหงิดรำคาญใจเพราะไม่สบายตัว ถ้าหมาหงุดหงิดรำคาญใจช่วงบั้นปลายชีวิต พยายามเข้าใจน้องหมาหน่อย ดูแลให้น้องหมาสุขกายสบายใจอยู่ในบ้านเท่าที่จะทำได้ ยิ่งบรรยากาศในบ้านโหวกเหวกโวยวาย คุณและหมาก็ยิ่งเครียด ทั้งที่จุดสำคัญคือการใช้เวลาช่วงสุดท้ายของชีวิตด้วยกันให้มีความหมายและสบายที่สุด เพราะงั้นคุณต้องหามุมสงบให้น้องหมา ห่างไกลจากเสียงจอแจของเด็กๆ หรือสัตว์เลี้ยงตัวอื่น จะเปิดเพลงคลอเบาๆ ให้น้องหมาสบายใจด้วยก็ได้ หรือจะเปิดเป็นเสียงธรรมชาติ อย่างนกร้อง หรือเสียงน้ำไหลก็ดี การพูดคุยเบาๆ ทำให้น้องหมาสบายใจว่าไม่ได้อยู่ตัวเดียว แถมยังเหมือนเสียงขับกล่อม บอกน้องหมาสิว่าเป็น “เด็กดี” และคำพูดอื่นๆ ที่ปกติคุณใช้ชมเวลาทำถูก น้องหมาจะได้รู้สึกดี อย่าลืมลูบแบบเบามือด้วยล่ะ ถ้าคุณไม่อยากพลาดวินาทีที่น้องหมาจากโลกนี้ไป ก็อาจจะย้ายมานอนใกล้ๆ กันก็ได้ ไม่ว่าจะปูผ้าหรือใช้ถุงนอนอะไรก็ว่าไป ถ้ามีเบาะคู่ใจ ก็เอามาปูไว้ให้เลย หรือจะเอาผ้าห่มมาปูซ้อนกันให้หนาๆ ก็ได้ นอนแล้วจะได้นุ่มๆ ช่วงท้ายๆ ของชีวิต น้องหมาอาจมีปัญหาเรื่องปรับอุณหภูมิของร่างกาย เพราะงั้นคุณต้องเตรียมผ้าห่มไว้ให้ดี เผื่อน้องหมาเกิดหนาวตัวสั่นขึ้นมาจะได้ห่มให้ทัน  หมาแก่มักมีปัญหาเรื่องแผลกดทับ เพราะงั้นต้องปูเตียงหรือเบาะให้หนาเป็นพิเศษ  อีกปัญหาก็คือหมาแก่จะมีปัญหาเรื่องกลั้นอึฉี่ไม่ค่อยได้ เพราะงั้นที่นอนน้องหมาต้องอยู่ในมุมที่เลอะได้ ทำความสะอาดสะดวก ถ้าเกิดกรณีนี้ขึ้นมา ให้ล้างทำความสะอาดอย่างใจเย็น อย่าดุน้องหมา เพราะไม่ใช่ความผิดของน้องหมาเลย ถ้าน้องหมาหนาว ให้หรี่แอร์ ใช้ถุงร้อนรอง หรือหาที่ใหม่ที่อุ่นสบายกว่า อย่าปล่อยให้หมาขาดน้ำ ยิ่งใกล้เวลาสำคัญ น้องหมาก็ควรจะกินอยู่อย่างสบายที่สุด ให้คุณวางชามน้ำไว้ข้างเบาะนอนเลย น้องหมาจะได้ไม่ต้องลุกไปกินที่อื่นให้ลำบาก แต่ถ้าหมาหมดแรงถึงขั้นลุกไปกินน้ำไม่ไหว คุณก็ต้องคอยป้อนน้ำด้วยที่หยดแทน ถ้าคุณรู้ว่าอาหารโปรดของน้องหมาคืออะไร ก็ต้องเตรียมไว้ให้พร้อมเผื่อน้องหมาหิว แต่หมาที่แก่ได้ที่มักไม่ค่อยอยากอาหาร เพราะงั้นถ้าน้องหมาไม่กินหรือไม่หิวก็ปล่อยเถอะ ไม่เป็นไร อาหารทั่วไปที่ไม่ใช่อาหารอ่อนหรือเหลว อาจย่อยยากจนน้องหมาปวดท้อง เพราะยิ่งใกล้เวลาร่างกายน้องหมาก็ถดถอยลง ถ้าน้องหมายังพยายามจะกินอาหารแต่พอให้กินอาหารทั่วไปก็ปวดท้องซะงั้น ให้คุณลองผสมอาหารเด็กกับน้ำแทน หรือจะเป็น Hills A/D diet คืออาหารเหลวสำหรับสัตว์ป่วยพักฟื้นก็ได้ ถ้าน้องหมายังพอมีเวลา และคุณก็สงสารที่เห็นมันต้องเจ็บปวดทรมาน ให้ลองปรึกษาคุณหมอเรื่องบรรเทาอาการเจ็บปวดจนกว่าวันนั้นจะมาถึง สัญญาณที่บอกว่าหมากำลังเจ็บปวดก็เช่น หายใจถี่จนน่ากลัวหรือหอบเหมือนขาดอากาศ รวมถึงไม่ยอมขยับเขยื้อน ถ้าถึงเวลาที่น้องหมาต้องไปแล้ว ให้กอดและบอกลาเป็นครั้งสุดท้าย มันเป็นวินาทีที่เจ็บปวดมาก ถึงคุณจะร้องไห้ก็ไม่เป็นไร แต่ขอให้จดจำเวลาดีๆ ระหว่างกันไว้ และปล่อยน้องหมาไปอย่างสงบ สบาย เพราะคุณได้ทำทุกอย่างที่ควรทำไปเรียบร้อยแล้ว  บางทีหมาก็ทำท่าเหมือน "ขยับ" หรือ "หายใจ" หลังจากตายไปแล้ว เพราะถึงระบบประสาทจะหยุดทำงาน แต่กล้ามเนื้อตามตัวหรือปอดอาจยังกระตุกได้อยู่ จนดูเหมือนว่ายังไม่ตาย  เป็นเรื่องธรรมดาที่หมาจะตายโดยที่ลืมตา ตอนคุณบอกลาครั้งสุดท้าย จะเอามือลูบให้น้องหมาหลับตาก็ได้ หรืออาจดึงผ้าห่มมาคลุมหน้าของน้องหมาแทน พอน้องหมาจากไปแล้ว คอยเตือนตัวเองว่าคุณทำดีที่สุดแล้ว ทีนี้ถึงคราวดูแลตัวเองบ้าง ขอกำลังใจจากคนใกล้ชิดที่เข้าใจคุณ หรือจะไหว้พระสวดมนต์ อุทิศส่วนบุญส่วนกุศลให้น้องหมาก็ได้ถ้าจะทำให้คุณรู้สึกดีขึ้น ในเว็บบอร์ดต่างๆ อย่าง Pantip ก็มีห้องรวมกระทู้สัตว์เลี้ยงหรือน้องหมาโดยเฉพาะ คุณอาจจะลองแวะเข้าไปอ่านหรือตั้งกระทู้ เพื่อแชร์ความรู้สึกกับคนเลี้ยงน้องหมาด้วยกันก็ได้ ต้องได้กำลังใจกลับมาเป็นกระบุงแน่นอน ถึงจะเศร้าแค่ไหน แต่เราก็ต้องจัดการกับร่างของน้องหมาให้เรียบร้อย หลายคนก็เลือกฝังในบริเวณบ้าน แต่เดี๋ยวนี้บางคนก็ใช้บริการรับเผาศพน้องหมา ลองศึกษารายละเอียดเพิ่มเติมในอินเทอร์เน็ตดู มีให้เลือกหลายที่เลย และมักให้บริการแบบครบวงจร จัดการกับร่างน้องหมาที่รักของคุณแบบไม่ต้องกังวล หรือจะลองถามคุณหมอประจำตัวของน้องหมาก็ได้ เผื่อคุณหมอจะช่วยแนะนำที่ดีๆ เรื่องการทำการุณยฆาตนั้นเป็นเรื่องละเอียดอ่อน คุณควรปรึกษาคุณหมอก่อนจะตัดสินใจอะไรต่อไป นอกจากนี้ในเว็บต่างๆ อย่าง Pantip ก็มีห้องรวมกระทู้สัตว์เลี้ยงหรือน้องหมาโดยเฉพาะ คุณอาจจะลองแวะเข้าไปอ่านหรือตั้งกระทู้ เพื่อแชร์ความรู้สึกและความคิดเห็นกับคนเลี้ยงหมาด้วยกันเกี่ยวกับเรื่องการุณยฆาต อย่างน้อยคุณก็ได้ฟังความคิดเห็นที่แตกต่างกันออกไป รวมถึงกำลังใจ และข้อมูลการดูแลเอาใจใส่น้องหมาวัยใกล้ฝั่ง ที่สำคัญคือเคสของคุณร้ายแรงขนาดที่ควรตัดสินใจทำการุณยฆาตหรือเปล่า ให้คุณเข้าไปที่เว็บ Pantip แล้วเลือกห้อง "จตุจักร" ดู ถึงจะปวดใจ รู้สึกเหมือนเร็วเกินไปที่ต้องจากกัน ก็ต้องแข็งใจนัดคุณหมอเพื่อทำการุณยฆาต ถ้าเห็นว่าน้องหมาเจ็บปวดทรมานจนทนไม่ไหว รับรองว่าถ้าเคสของน้องหมาไม่ร้ายแรงมากหรือไม่ทุกข์ทรมานจริงๆ คุณหมอก็คงไม่เลือกใช้วิธีนี้แน่นอน เมื่อถึงเวลา น้องหมาก็คงอยากไปโดยที่มีอะไรที่ตัวเองชอบอยู่รอบตัว ไม่ว่าจะตุ๊กตาหรือผ้าห่ม ถ้าเป็นของชิ้นโปรดที่คุ้นเคยก็ช่วยให้น้องหมาสงบสบายใจได้ทั้งนั้น ยังไงผ้าห่มกับเบาะนอนกลิ่นคุ้นเคยก็ดีกว่าให้น้องหมานอนบนโต๊ะผ่าตัดเย็นๆ อยู่แล้ว ยิ่งถ้าน้องหมาไม่สบายตัวอยู่ก่อนด้วย พอนัดวันได้แล้ว ก็ต้องกรอกเอกสารอีกจำนวนหนึ่ง อย่างพวกแบบฟอร์มยินยอมว่าคุณรับรู้และยอมรับการทำการุณยฆาต ถึงจะอยู่ในช่วงทำใจ แต่ก็เป็นขั้นตอนสำคัญที่หลีกเลี่ยงไม่ได้ ถ้าหมาเจ็บปวดทรมานหรือไม่สบายตัวเพราะโรคที่เป็นอยู่ ให้ลองปรึกษาคุณหมอเรื่องใช้ยาระงับประสาท หมาจะได้สบายขึ้น คุณเองก็จะได้สบายใจที่เห็นหมาจากไปแบบไม่ทรมาน พอกลับมาที่ห้องตรวจ และวางหมาลงบนผ้าห่มที่ปูอยู่เรียบร้อยแล้ว ให้คุณเพ่งความสนใจและความรักทั้งหมดของคุณไปที่น้องหมา ให้วินาทีสุดท้ายของเขามีความสุขที่สุด เป็นเวลาให้คุณหมอได้ตระเตรียมอุปกรณ์ต่างๆ ที่จำเป็น ระหว่างนี้ขอให้คุณชมหมาเบาๆ บอกว่าคุณรักมันแค่ไหน และลูบหรือตบตรงที่ที่น้องหมาชอบ คุณหมอจะรอจนคุณพร้อม แล้วค่อยฉีดยาให้หมาของคุณหลับและจากไปในที่สุด หลายคนเลือกที่จะกอดน้องหมาไว้จนวินาทีสุดท้าย ซึ่งจะมาถึงเร็วแบบไม่ทันตั้งตัว แค่ 6 - 12 วินาทีหลังฉีดยา น้องหมาจะหายใจเฮือกสุดท้าย จากนั้นก็จะหลับลึก หายใจเบาๆ อีก 2 - 3 ครั้ง และจากไปในที่สุด เจ้าของหลายคนเลือกที่จะรออยู่นอกห้องแทน ตอนคุณหมอฉีดยาและน้องหมาจากไป คนในคลินิกเข้าใจดี ว่าเจ้าของแต่ละคนต่างก็มีวิธีรับมือกับความเศร้าแตกต่างกันไป เพราะฉะนั้นไม่มีใครว่าหรอก แล้วแต่คุณเลยว่าอยากอยู่ข้างนอกหรือข้างใน อย่าอายที่จะร้องไห้ต่อหน้าคุณหมอหรือเจ้าหน้าที่คนอื่นๆ ในคลินิก เขาเข้าใจดีว่าคุณรู้สึกยังไง พอน้องหมาจากไปแล้ว คุณหมอจะให้เวลาคุณได้อยู่กับน้องหมาสองคนอีกสักพัก ตอนนี้เป็นช่วงที่หลายคนเลือกบอกลาอีกครั้ง แต่อีกหลายคนก็ข้ามขั้นตอนนี้ไป พอให้คุณได้ใช้เวลากับน้องหมาจนพอใจแล้ว คุณหมอก็สอบถามคุณเรื่องการจัดการกับร่างของน้องหมา ไม่ว่าจะเอาไปฝังหรือเผาก็ตาม จริงๆ แล้วบางคลินิกก็มีบริการให้ ซึ่งก็แล้วแต่คุณว่าถ้าเผาแล้วจะเก็บเถ้ากระดูกหรือไม่อย่างไร ในบางประเทศหรือท้องที่ ถือเป็นเรื่องผิดกฎหมายที่จะคืนร่างของน้องหมาให้คุณเอากลับไปฝัง
เห็นใจน้องหมาหน่อย. จัดมุมสงบให้. พูดเบาๆ สบายๆ. เตรียมที่หลับที่นอนให้น้องหมาสบาย. คอยเปลี่ยนน้ำใหม่ให้เสมอ. เตรียมอาหารโปรด. ปรึกษาคุณหมอเรื่องบรรเทาอาการเจ็บปวดของน้องหมา. กอดลาน้องหมา. คุณเองก็ต้องทำใจ. จัดการกับร่างของน้องหมา. ปรึกษาคุณหมอเรื่องการุณยฆาต. นัดคุณหมอ. เอาของชิ้นโปรดของน้องหมาไปด้วย. เซ็นเอกสารต่างๆ. ลองถามคุณหมอเรื่องยาระงับประสาทแต่เนิ่นๆ. ลูบปลอบเบาๆ อย่างรักใคร่. กอดลา. ให้เวลาตัวเองทำใจ. เลือกวิธีจัดการกับร่างของน้องหมา.
https://www.wikihow.com/Comfort-a-Dying-Dog https://www.wikihow.com/Comfort-a-Dying-Dog
Comforting Your Dog at Home Comforting Your Dog at the Vet